Številka: 354-186/2017

Datum: 7. 11. 2017

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi Dokumenta identifikacije investicijskega projekta (DIIP) »Celovita obnova vodovodnega sistema Spodnje Podravje«**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam Mestnemu svetu Mestne občine Ptuj v obravnavo in sprejem predlog Sklepa o potrditvi Dokumenta identifikacije investicijskega projekta (DIIP) »Celovita obnova vodovodnega sistema Spodnje Podravje«.

Miran SENČAR,

župan Mestne občine Ptuj

Prilogi:

* predlog sklepa z obrazložitvijo
* Dokument identifikacije investicijskega projekta (DIIP) »Celovita obnova vodovodnega sistema Spodnje Podravje«

PREDLOG

November 2017

Na podlagi 11. in 18. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI DOKUMENTA IDENTIFIKACIJE INVESTICIJSKEGA PROJEKTA**

**(DIIP) »CELOVITA OBNOVA VODOVODNEGA SISTEMA SPODNJE PODRAVJE «**

**1.**

Mestni svet Mestne občine Ptuj potrjuje Dokument identifikacije investicijskega projekta (DIIP) »Celovita obnova vodovodnega sistema Spodnje Podravje«.

**2.**

Finančna sredstva za sofinanciranje projekta bo Mestna občina Ptuj zagotovila iz Evropskih strukturnih in investicijskih skladov, Ministrstva za okolje in prostor in proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 354-186/2017

Datum:

**Obrazložitev**

Dokument identifikacije investicijskega projekta (v nadaljevanju DIIP) obravnava rešitev za investicijsko namero Celovita obnova vodovodnega sistema Spodnje Podravje.

Aluvialne doline v Sloveniji, kamor sodi tudi Dravsko polje v trikotniku Maribor – Kidričevo – Ptuj ter Ptujsko polje severno od reke Drave pod Ptujem, imajo neprecenljivo vrednost kot zaloge pitne vode. Seveda pa so predmet intenzivne pozidave, intenzivnega kmetijstva in tudi zalog gradbenega materiala – gramoza. Kakovost podtalnice Dravskega in Ptujskega polja ogrožajo izpusti neprečiščenih odpadnih vod naselij na Dravskem in Ptujskem polju, intenzivnega kmetijstva in industrije.

Prioritetna naloga vodnega gospodarstva je oskrba prebivalstva z neoporečno pitno vodo. Vodooskrbni sistem Ptuj – na območju Spodnjega Podravja zagotavlja oskrbo z vodo območje 21 občin. Vodooskrbni sistem Ptuj zagotavlja oskrbo s pitno vodo v 23-ih občinah. S pitno vodo v celoti oskrbujejo Mestno občino Ptuj, občine Kidričevo, Dornava, Gorišnica, Juršinci, Destrnik, Markovci, Hajdina, Starše, Majšperk, Videm, Podlehnik, Žetale, Trnovska vas, Sv. Andraž v Slovenskih goricah, Zavrč, Cirkulane in Cerkvenjak. Ptujski vodooskrbni sistem se oskrbuje s pitno vodo iz črpališč v Skorbi, iz sedmih plitvih in štirih globinskih vodnjakov. Dodatno pomagajo k izboljšanju hidravličnih razmer in kvaliteti pitne vode globinski vodnjaki v Novi vasi pri Ptuju, Lancovi vasi, Gerečji vasi, Župečji vasi, Podvincih in Desencih. Pitno vodo v omrežju sestavljata podtalnica Dravskega polja in globinska podtalnica v razmerju 2 : 1. Uporabo globinske podtalnice narekujejo problemi s kakovostjo plitve podtalnice, predvsem glede nitratov in sredstev za varstvo rastlin (pesticidi).

Na območju Dravskega polja se pojavlja problem preseženih kemijskih parametrov - nitratov in pesticidov (atrazina in desetilatrazina). Dne 7. julija 2012 so bili nitrati enkrat preseženi celo čez dovoljeno mejo 50 mg/L - cevovod fi 300 je bila vrednost nitratov 58,3 mg/L, cevovod fi 400 pa je bila vrednost nitratov 53,3 mg/L. Venomer pa se na tem območju giblje vrednost nitratov okrog 45 mg/L, kar že predstavlja zgornjo dovoljeno mejo. Podatki meritev (11 meritev, Zavod za zdravstveno varstvo Maribor) vsebnosti pesticidov v pitni vodi na iztoku iz črpališča Skorba kažejo povišanje pesticidov (atrazina in desetilatrazina) pri vseh meritvah.

Zraven slabe kvalitete pitne vode (zaradi povečanih vsebnosti pesticidov - atrazina in dezilatrazina; povečane koncentracije nitratov na določenih vodooskrbnih območjih - Cirkulane, Borl, Zavrč; dviga usedlin železovih in manganovih oksidov), prihaja še do velikih izgub vode. Cevi so namreč iz neustreznih materialov. Problem predstavljajo plastični materiali: PVC (polivinil-klorid) in PE (polietilen) ter azbestno-cementne cevi (AC). Slabost teh materialov se je pokazala s časom, ki kot posledica staranja teh materialov vpliva na poslabšano prožnost in žilavost cevi. Zato so omenjeni materiali tudi najpogostejši vzrok za številne okvare – prelome teh vodovodnih cevovodov. Dotrajanost cevovodov, ki povzročajo številne prelome, pa pomeni predvsem moteno oskrbo s pitno. Vodne izgube predstavljajo ekonomski, tehnični in sanitarni problem vsakega vodovoda.

Občine na območju Spodnjega Podravja želijo izvesti projekt kvalitetne vodooskrbe na njihovem območju. Investicija »Celovita obnova vodovodnega sistema Spodnje Podravje«se bo izvajala na teritoriju sedemnajstih občin Spodnjega Podravja na obstoječem javnem vodovodu, v obsegu novogradnje in rekonstrukcije 167,19 km cevi voda, ter avtomatizacijo vodooskrbnega sistema z regulacijo vozliščnih jaškov, posodobitvijo in nadgradnjo komandnega centra in zamenjavo krmilnikov in komunikacijskih modemov in elektronskih ključavnic z nadzorom na 98 objektih, ter izgradnjo dveh globinskih vodnjakov in deferizacijo in demanganizacijo pitne vode na osmih vodnjakih.

Namen projekta je izboljšanje kvalitete pitne vode, zmanjšanje vodnih izgub in povečanje kakovosti oskrbe s pitno vodo. Pričakovani cilji investicije so povečanje števila prebivalcev z zagotovljenim varnim dostopom do zdravstveno ustrezne pitne vode, zmanjšanje vodnih izgub, zmanjšanje porabe električne energije in stroškov potrebnih za distribucijo pitne vode.

Izvedbeni cilji projekta:

1. Rekonstrukcijo cevovodov in cevi:

- azbestni cementni cevovodi (AC) = 60.223,95 metrov

- PVC cevovodov = 119.409 metrov

- litoželeznih cevovodov (LŽ) = 32.585,35 metrov

- ostale cevi (skupaj) = 1.390.880,67 metrov

od tega:

- transportnih vodovodnih cevovodov v dolžini 83.575 m

- primarnih vodovodnih cevovodov v dolžini 37.895 m

- sekundarnih vodovodnih cevovodov v dolžini 45.720 m

2. Avtomatizacijo vodooskrbnega sistema

- Regulacija vozliščnih jaškov

- Posodobitev in nadgradnja komandnega centra

- Posodobitev in nadgradnja daljinskega nadzora po vodooskrbnih objektih - zamenjava krmilnikov in komunikacijskih modemov in elektronskih ključavnic z nadzorom na 98 objektih)

3. Izboljšanje kvalitete pitne vode

- Izgradnja 2 globinskih vodnjakov

- Odstranjevanje železa in mangana iz 8 globinskih vodnjakov

Financiranje izvedbe projekta **»**Celovita obnova vodovodnega sistema Spodnje Podravje« je predvideno iz naslova Evropskega sklada za regionalni razvoj, v okviru instrumenta »Dogovor za razvoj regij (drugo povabilo)«, v višini 85 % upravičenih stroškov. Sredstva iz naslova dogovora za razvoj regij so za projekt predvidena v okviru **Prednostne osi: 2.6. Boljše stanje okolja in biotske raznovrstnosti, in sicer Vlaganje v vodni sektor za izpolnitev zahtev pravnega reda Unije na področju okolja ter za zadovoljitev potreb po naložbah, ki jih opredelijo države članice in ki presegajo te zahteve.**

Projekt se bo financiral iz:

- sredstev ESRRin Ministrstva za okolje in prostor v višini 85 % upravičenih stroškov,

- lastnih sredstev občine na projektu v višini 15 % upravičenih stroškov, davka na dodano vrednost in pokrivanja neupravičenih stroškov.

**Tabela: *Vlaganja lastnih sredstev znotraj občin na podlagi količine prodane* vode v m3 v letu 2016**

|  |  |  |  |  |
| --- | --- | --- | --- | --- |
| **Občina** | **Prodane količine vode v m3 po občinah v 2016** | **Delež** | **Znesek lastnih sredstev občine za sofinanciranje projekta po tekočih cenah z DDV** | **Znesek lastnih sredstev občine za sofinanciranje projekta po tekočih cenah brez DDV** |
| Cirkulane | 93.702 | 2,76% | 369.713,00 € | 149.883,65 |
| Destrnik | 116.421 | 3,42% | 458.122,63 € | 185.725,39 |
| Dornava | 121.280 | 3,57% | 478.215,73 € | 193.871,24 |
| Gorišnica | 164.675 | 4,84% | 648.337,29 € | 262.839,44 |
| Juršinci | 93.718 | 2,76% | 369.713,00 € | 149.883,65 |
| Kidričevo | 250.928 | 7,38% | 988.580,41 € | 400.775,84 |
| Majšperk | 163.073 | 4,80% | 642.979,13 € | 260.667,21 |
| Ptuj | 1.308.115 | 38,46% | 5.151.870,26 € | 2.088.596,05 |
| Videm | 234.489 | 6,90% | 924.282,50 € | 374.709,12 |
| Zavrč | 46.334 | 1,36% | 182.177,42 € | 73.855,71 |
| Hajdina | 168.092 | 4,94% | 661.732,69 € | 268.270,01 |
| Markovci | 222.380 | 6,54% | 876.059,06 € | 355.159,08 |
| Podlehnik | 95.337 | 2,80% | 375.071,16 € | 152.055,87 |
| Sv Andraž | 44.075 | 1,30% | 174.140,18 € | 70.597,37 |
| Trnovska vas | 56.536 | 1,66% | 222.363,62 € | 90.147,41 |
| Žetale | 21.600 | 0,64% | 85.730,55 € | 34.755,63 |
| Starše | 199.496 | 5,87% | 786.309,89 € | 318.774,28 |
| **SKUPAJ** | **34.00.251** | **100,00%** | **13.395.398,50** | **5.430.566,96** |

Vrednost investicije za Mestno občino Ptuj znaša 13.923.973,69 EUR brez DDV. Od tega znašajo lastna sredstva Mestne občine Ptuj 2.088.596,05 EUR brez DDV (15 %), delež EU znaša 11.835.377,64 EUR brez DDV. Predvideno izvajanje investicije je v letih 2018 do 2022. V letu 2018 se predvideva pridobitev projektne in investicijske dokumentacije.

**Tabela: Predvideni viri financiranja po tekočih cenah za projekt »Celovita obnova vodovodnega sistema Spodnje Podravje«**

|  |  |
| --- | --- |
| **Vir financiranja tekoče cene** | **Skupaj (EUR)** |
| Evropski sklad za regionalni razvoj-ESRR (Ministrstvo za okolje in prostor) | 30.773.212,78 |
| Lastna sredstva občin | 5.430.566,96 |
| DDV | 7.964.831,54 |
| **SKUPAJ** | **44.168.611,28** |

Na območju Spodnjega Podravja pa se bodo s posodobitvijo vodovodnega sistema zmanjšale izgube na vodovodnih sistemih, dolgoročno zagotovile zadostne količine pitne vode in znižali stroški rednega vzdrževanja. Strateški cilj občin na območju Spodnjega Podravja je zagotoviti zdravstveno ustrezno pitno vodo z izgradnjo novih in rekonstrukcijo obstoječih vodovodnih sistemov (primarna in sekundarna omrežja – transportni, primarni in sekundarni cevovodi) z namenom izboljšanja varne oskrbe prebivalcev s kakovostno pitno vodo in zmanjševanja izgub pitne vode. Projekt vključuje tudi ukrepe za sanacijo in aktivno zaščito vodnih virov in vzpostavitvi ustreznega sistema za spremljanje kakovosti pitne vode in varstvu vodnih virov. Gre torej za ukrepe za zmanjševanje vodnih izgub na javnem vodovodu in zagotavljanje rezervnih vodnih virov, vključno z izboljšanjem kvalitete pitne vode.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Minja Vučinić

 **Miran SENČAR,**

 **župan Mestne občine Ptuj**